આત્મા, મહાત્મા, બાપૂ, અને ગાંધી.. આ ફોર ઇન વન એટલે પોરબંદરવાળા મોહનદાસ કરમચંદ ગાંધી. છતાં, પોરબંદરવાળા લખવું પડે ભાઈ, જાણો તો છો કે, અત્યારે આપણી પાસે બાપુ અને ગાંધીનો સ્ટોક ભરપૂર છે. ટેન્ડર જો બહાર પાડીએ તો ઢગલેબંધ બાપુ અને ઢગલેબંધ ગાંધી નીકળે, કારણ ભારત એટલે જાહોજલાલીનો દેશ. હવે ક્વોલીટી-ક્વોલીટી શું કરો છો? જે ક્વોલીટી જોઈએ તે હાજરા હજુર! આપણી પાસે વંદનીય બાપુ પણ ખરાં અને નિંદનીય બાપુ પણ. એમ ગાંધી પણ મળી રહે. પણ.. ઓરીજીનલ ગાંધી અને ઓરીજીનલ બાપુ તો એક જ. આપણો સાબરમતીનો સંત પોતડીવાળો બાપુ.. પોરબંદરનો મો. ક. ગાંધી.